दीप्ति की कहानी​​​​​-​ ​गुनाह
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोईStory of Deepti - Crime शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैं
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
गुनाह
‘कभी नहीं सोचा था कि यह शहर इस तरह छोड़ कर जाना पाड़ेगा।’ सड़क किनारे अपनी पत्नी और दो बच्चों के साथ खड़े श्याम ने माथे पर आए पसीने को गमछे से पोंछते हुए आखों मे नमी लाते हुए कहा।
‘हुं...।’
‘क्या हुं?’ श्याम तिलमिला उठा।
‘कल से केवल हुं, हुं कर रही हो। तुम कुछ बोलती क्यू नहीं?’ श्याम ने माया की ओर तिरछी नज़र से देखा।
‘क्या बोलूं? जो हो रहा है ठीक है।’ माया ने धीमे से कहा।
‘ठीक है! क्या ठीक है? मुझे लगता था कि इस शहर को छोड़ कर जाने का सबसे अधिक दुख तुम्हें होगा’
‘ये तो पहले से ही तय था कि एक दिन हम वापस अपने गांव जाएंगे।’ कहते हुए माया ने अपने पास खड़ी बुलबुल को अपनी गोद मे ले लिया।
चार साल पहले जब इस शहर मे कदम रखा था तब श्याम ने ही माया को कहा था कि कुछ समय रहना है इस शहर में। पैसा कमाकर गांव लौट जाएंगे और ज़मींन छुड़वाकर फिर खेती करेंगे। लेकिन इस शहर ने बांहें फैलाकर इन्हें अपना लिया था। श्याम का ड्राइवर का काम अच्छा चला। लोकप्रिय नायक का ड्राइवर जो बन गया था। अब श्याम की आखों में सपना था इस शहर मे घर लेकर यहां बस जाने का।
‘अभी भी सोच ले माया’ दूर से आती बस को देखकर श्याम ने माया का हाथ पकड़ते हुए कहा। ‘कुछ साल की बात है, हमारे बच्चो की ज़िन्दगी बदल जायगी।’
‘किसी के गुनाह को अपने सिर लेकर उसकी सज़ा काटने के एवज़ में मिले पैसे से पेट भरने से अच्छा है अपने पूरे परिवार के साथ आधे पेट रहना’ कहते हुए माया ने अपना हाथ छुड़वाया और अपने दोनों बच्चो के हाथ पकड़कर सड़क किनारे आ खड़ी हुई।